เวลาแม่บ้านมาทำความสะอาดบ้าน มักจะต้องออกจากบ้านเพื่อไม่ให้เกะกะเวลาเค้าทำงาน จึงเป็นวันที่หาร้านกาแฟดีๆนั่งฆ่าเวลาเล่น ร้านนี้เป็นหนึ่งในร้านที่ชอบนั่งประจำ เป็นลูกค้าประจำตั้งแต่ยังชื่อ " Kob Cafe " ตอนนี้เปลี่ยนเจ้าของและเปลี่ยนชื่อร้านเป็น " บ้านขำขัน " แล้วครับ พยายามที่จะ report ไปยัง Admin ไม่แน่ใจว่าจะได้ผลรึเปล่า
ที่อยากจะแนะนำเพื่อนๆคอกาแฟก็คือ ตั้งแต่เปลี่ยนเจ้าของและชื่อร้าน กาแฟถ้วยใหญ่ขึ้นจนน่าตกใจ แต่ราคายังคงเดิม จึงเป็นเหตุให้ต้องแวะเวียนมาเป็นประจำ นอกจากกาแฟแล้วทางร้านยังมีอาหารจานเดียว และเบเกอรี่ไว้บริการด้วย ถ้าเพื่อนๆผ่านมาทางนี้ลองแวะชิมได้นะครับ